Foilsiú leasaithe chaighdeánaigh fhormheasta, ar leasú atá ann ar shonraíocht táirge le haghaidh sonrúchán tionscnaimh faoi chosaint nó tásca geografacha faoi chosaint san earnáil táirgí talmhaíochta agus earraí bia, dá dtagraítear in Airteagal 6b(2) agus (3) de Rialachán Tarmligthe (AE) Uimh. 664/2014 ón gCoimisiún Foilsítear an teachtaireacht seo i gcomhréir le hAirteagal 6b(5) de Rialachán Tarmligthe (AE) Uimh. 664/2014 ón gCoimisiún.

(2022/C 492/04)

Formheas leasaithe chaighdeánaigh ar shonraíocht táirge le haghaidh sonrúchán tionscnaimh faoi chosaint nó tásc geografach faoi chosaint de thionscnamh Ballstáit a chur in iúl (1)

(Rialachán (AE) Uimh. 1151/2012)

“Volailles du Maine”

Uimh. AE: PGI-FR-0148-AM01-28.9.2022

STFC ( ) TGFC (X)

1. Ainm an táirge

“Volailles du Maine”

2. An Ballstát ina bhfuil an limistéar geografach

An Fhrainc

3. Údarás an Bhallstáit a bhfuil an leasú caighdeánach á chur in iúl aige

Institut national de l’origine et de la qualité (INAO) Arborial – 12, rue Rol-Tanguy TSA 30003 - 93555 MONTREUIL Cedex Tel. +33 173303800 Facs +33 173303804 R-phost: info@inao.gouv.fr

4. Tuairisc ar an leasú (na leasuithe) formheasta

Tugtar tuairisc ar na leasaithe don tsonraíocht táirge thíos agus baineann siad leis na ranna a leanas:

An ceannteideal “Tuairisc ar an táirge”

Le haghaidh na dtáirgí atá cumhdaithe faoin TGFC, soláthraítear leis an leasú le haghaidh tháirgeadh na speiceas breise a leanas:

— sicín buí

— sicín dubh

— Sicín 100 lá

— éanlaith ghuine

— cábún agus mionchábún

— poularde

— lacha

— gé

— cearc.

Táirgeann an grúpa iarratasóirí na speicis sin, a tháirgtear sa limistéar geografach le roinnt mhaith blianta.

forlíonadh critéir chomhréireacha agus tuairisc orgánaileipteach le haghaidh gach speiceas nó táirge leis an roinn.

Cuireadh síneadh le raon feidhme na sonraíochta táirge chun scairteach a chur san áireamh. Is é an scairteach lena mbaineann an t-ae, an eagaois agus an croí. Níl cead ach ag scairteach a thógtar ó chonablaigh éanlaithe clóis roghnaithe do TGFC. Cuireadh liosta critéar roghnúcháin agus modhanna margaíochta leis (caomhnú sláine, dath aonfhoirmeach, margaíocht úr nó reoite).

An ceannteideal “Modh táirgthe”

De bharr gur cuireadh go leor speiceas leis an tsonraíocht táirge, forlíonadh an modh táirge go mór. Tá sé roinnte in dhá chuid; baineann an chéad cheann le héanlaith chlóis le hithe agus an dara ceann le béaróga.

Foranna 5.1 agus 5.5 “Tréithchineálacha a úsáidtear”

Scriosadh an ceanglas gur gá go mbéarfar agus go dtógfar 90 % d’éin ghoir Gallus sa limistéar. Fágann dlús na ngorlann agus a speisialtóireacht nach féidir le tógálaithe a soláthairtí a fháil in aon limistéar geografach amháin. Cuireadh tábla ina ndéantar achoimre ar fheinitíopa gach speicis leis chomh maith. I gcás éanlaithe clóis le hithe, fásann gach tréithchineál go mall, agus téann siad in oiriúint do thréimhse tógála fada agus do thógáil saor-raoin taobh amuigh. I gcás na gcearc, bíonn na tréithchineálacha crua agus téann siad in oiriúint do thógáil saor-raoin.

Foranna 5.2 agus 5.6 “Modh tógála”

Cuirtear na focail “saor-raon – saoirse iomlán” leis an modh tógála “saor-raon traidisiúnta” dá ndéantar foráil sa tsonraíocht táirge atá ann faoi láthair. Cuireadh na socruithe le haghaidh rochtain réimsí circe leis: ó 9.00 go dtí titim na hoíche le haghaidh éanlaith chlóis le hithe, agus ó 11.00 go dtí titim na hoíche le haghaidh béaróga. Cuireadh tábla ina ndéantar achoimre ar aois uasta le haghaidh rochtain réimsí circe agus an íosthréimhse thógála le haghaidh gach speicis leis chomh maith.

Foranna 5.3.1 agus 5.7.1 “Foirgnimh”

Cuireadh leis an roinn sin. Ar an gcéad dul síos, is é tógáil bhaisce aonair i bhfoirgnimh feistithe an riail le haghaidh gach éanlaith chlóis le hithe agus le haghaidh cearc. Ar an dara dul síos, tugtar critéir níos mionsonraithe a bhaineann go sonrach le feistiú foirgneamh ag brath ar an speiceas.

Maidir le héanlaith chlóis le hithe

Leagtar síos an t-achar dromchla inúsáidte iomlán de thithe éanlaithe clóis le hithe ar gach aon shuíomh chun teorainn a chur ar mhéid na ngabháltas (1 600 m2). Sonraítear an t-achar dromchla uasta in aghaidh an fhoirgnimh freisin (480 m2), agus eisceacht ann le haghaidh turcaithe agus géanna (500 m2). Sainmhíníonn tábla leithead agus airde comhlaí de réir an mhodha phóraithe: “saor-raon traidisiúnta” (íosmhéid 0,35 m) nó “saor-raon – saoirse iomlán” (íosmhéid 0,40 m). Ní mór cosán de mhéadar amháin ar leithead ar a laghad a bheith os comhair na gcomhlaí. Ní mór faraí a chur isteach le haghaidh cearc agus éanlaithe guine. Ní mór dóibh a bheith 10 méadar ar fad in aghaidh 100 m2 den fhoirgneamh agus ní mór iad a chur ar fáil do na héin agus iad 4 seachtaine d’aois ar a dhéanaí.

Chun crích a chur leis an roinn, tá tábla ann a léiríonn uasdlús ainmhithe in aghaidh an fhoirgnimh:

Líon ainmhithe uasta/m2 i bhfoirgneamh Sicín 11 Éanlaith ghuine 13 Turcaí 6,25 (10 go dtí 7 seachtaine) Lacha 10 – baineannaigh / 8 – fireannaigh Gé 5 (10 go dtí 6 seachtaine)

Maidir le cearca

Tá an aois uasta maidir le puiléid a fháil socraithe (22 sheachtain). Tá líon na gcearc in aghaidh foirgnimh sonraithe (uasmhéid 6 000 cearc). Tá critéir le haghaidh leagan amach thaobh istigh agus thaobh amuigh na bhfoirgneamh curtha in iúl. Tá na foirgnimh feistithe le fuinneoga chun solas an lae a ligean isteach, a fhorlíontar le solas saorga chun a áirithiú suas le 16 uair an chloig gile in aghaidh an lae agus sos oíche de 8 uair an chloig ar a laghad. Éascaíonn comhlaí amach a bhfuil fad íosta 4 méadar in aghaidh 100 m2 d’achar urláir rochtain do na héin chuig na réimsí cearc. Is é dlús na n-éan san foirgneamh 9 in aghaidh m2.

Foranna 5.3.2 agus 5.7.2 “Réimsí cearc”

Níl an tuairisc ar réimsí cearc san áireamh sa tsonraíocht táirge atá i bhfeidhm faoi láthair. Go hiondúil, ní mór réimsí cearc a bheith féarmhar, agus crainn ann, agus ní mór áiteanna ina bhfuil féar buan a bheith iontu. Tugtar mionsonraí maidir le réimsí a chur (cineálacha fálta, cineálacha agus líon crann), agus difríocht sa dara ceann idir éanlaith chlóis le hithe agus cearca. Tugtar achar réimse cearc íosta in aghaidh éin le haghaidh gach speicis, atá athraithe ó dháta bainte páirtí le haghaidh poularde, cábún agus mionchábún. Ní mór cloí le tréimhse dhíomhaoin idir gach baisc agus cuireadh socruithe maidir le cothabháil a dhéanamh ar na réimsí cearc leis.

Foranna 5.4 agus 5.8 “Beatha”

Leasaíodh an roinn maidir le beatha go hiomlán agus forlíonadh idirdhealú léi idir éanlaith chlóis le hithe agus cearca.

Maidir le héanlaith chlóis le hithe

Laghdaíodh an céatadán gránaigh ó 75 % de réir mheáchan na foirmle beatha go dtí 70 %.

Forlíonadh an tairseach sin le liosta amhábhar a d’fhéadfadh a bheith sa bheatha a dháiltear leis. Léiríonn tábla aois na n-éan ag tús na tréimhse ramhraithe. Ar deireadh, cuireadh isteach an fhoráil maidir le gránlach circíneachta (píosaí beaga gairbhéil a dháiltear d’éanlaith chlois chun meilt na beatha san eagaois a spreagadh) ó 4 seachtaine d’aois.

Maidir le cearca

Cuireadh an pháirt seo leis. Cuirtear tairseacha íosta 60 % de ghránaigh agus de dhíorthaigh gránaigh agus 5 % de mhianraí leis, chomh maith le liosta amhábhar atá údaraithe le haghaidh úsáide i mbeatha.

Foroinn 5.9 “Coinníoll le haghaidh bainte, iompair agus maraithe”

Cuirtear an fhoroinn sin in ionad an roinn dar teideal “Próiseáil”. Cuireadh sprioc-am 5 uair an chloig le haghaidh aistarraingt bheatha leis. Ar son leas na n-ainmhithe, socraíodh tréimhse idir baint agus marú ag uasmhéid 12 uair an chloig, in éineacht le tréimhse uasta an turais ag 3 uair an chloig. Cuireadh tréimhse athshlánaithe 30 nóiméad ag an seamlas leis chomh maith.

Scriosadh an fhoroinn dar teideal “Próiseáil”, toisc nach ndéantar próiseáil sa limistéar geografach amháin. Scriosadh na coinníollacha maraithe réamhbháis. Scriosadh an chaibidil maidir le hoiliúint tógálaithe freisin agus an chaibidil maidir le tógáil cineálacha éanlaithe seachas na cinn sin a thugann grúpa(í) tairbhí isteach.

An ceannteideal “Nasc”

Leasaíodh an roinn “Nasc leis an limistéar geografach” den tsonraíocht táirge atá ann faoi láthair go mór. Atheagraíodh ina trí phíosa í chun idirdhealú a dhéanamh idir saintréithe sonracha an limistéir gheografaigh, an táirge agus an nasc cúisíoch. Tá an fhoclaíocht níos gonta agus scriosadh go leor léaráidí agus tagairtí stairiúla.

An ceannteideal “Limistéar geografach”

Is de bharr athruithe riaracháin go príomha é athrú an limistéir de thoradh chumaisc agus easnaimh bhardas i sainmhíniú an limistéir sa tsonraíocht táirge atá ann faoi láthair.

Luaitear sa tsonraíocht táirge nach mór tógáil a dhéanamh sa limistéar geografach agus nach mór é a thosú:

— i gcás éanlaithe clóis le hithe, tráth nach déanaí ná 3 lá tar éis teacht na n-éan óg ag na tógálaithe;

— i gcás na gcearc, tráth nach déanaí ná 22 sheachtain tar éis theacht na bpuiléad ag an teach breithe.

An roinn “Fianaise gur de thionscnamh an limistéir gheografaigh shainithe é an táirge”

Cuirtear isteach na páirteanna a leanas:

— an chatagóir “oibreoirí a oibríonn sa limistéar geografach”;

— an dearbhú aitheantais chun oibreoirí a údarú roimh thús na gníomhaíochta lena mbaineann;

— tábla inrianaitheachta ó bhun aníos agus ó bharr anuas.

An ceannteideal “Lipéadú”

Tá an mhír atá ann faoi láthair scriosta agus cuireadh abairt ina hionad a thugann tuairisc ar eilimintí rialála éigeantacha.

Rinneadh leasuithe eagarthóireachta freisin sna ranna a leanas:

Sa roinn “Údarás inniúil an Bhallstáit”, cuireadh sonraí teagmhála na hInstitiúide Náisiúnta Tionscnaimh agus Cáilíochta (Institut national de la qualité et de l’origine – INAO) leis mar údarás inniúil an Bhallstáit, i gcomhréir le Rialachán (AE) Uimh. 1151/2012.

Tugtar sonraí teagmhála agus foirm dhlíthiúil SYVOL QUALIMAINE sa roinn “Grúpa iarratasóra”.

Tá sonraí teagmhála an údaráis inniúil ar an leibhéal náisiúnta san áireamh sa roinn “Comhlacht cigireachta” anois: an Institiúid Náisiúnta Tionscnaimh agus Cáilíochta (INAO) agus Ard-Stiúrthóireacht na hIomaíochta, Gnóthaí Tomhaltóra agus Caolais a Chosc (Direction générale de la concurrence, de la consommation et de la répression des fraudes – DGCCRF). Is féidir ainm agus sonraí teagmhála an chomhlachta deimhniúcháin a aimsiú ar shuíomh gréasáin INAO agus i mbunachar sonraí an Choimisiúin Eorpaigh.

Tá an roinn “Ceanglais náisiúnta” i bhfoirm tábla na bpríomhphointí atá le seiceáil agus a modh meastóireachta.

An t-iarratas ar chlárú an táirge sin a chuirtear isteach faoi Airteagal 17 de Rialachán (CEE) Uimh. 2081/92 ón gComhairle, tá sé ann faoi láthair sa doiciméad aonair le haghaidh TGFC “Volailles du Maine”.

Leasaíodh go mór gach roinn den doiciméad sin chun go gcomhfhreagraíonn sé d’Iarscríbhinn I de Rialachán Cur Chun Feidhme (AE) Uimh. 668/2014 ón gCoimisiún lena leagtar síos rialacha maidir le cur i bhfeidhm Rialachán (AE) Uimh. 1151/2012 ó Pharlaimint na hEorpa agus ón gComhairle maidir le scéimeanna cáilíochta le haghaidh táirgí talmhaíochta agus bia-ábhar.

Dá bhrí sin, tagann leasuithe ar gach roinn den doiciméad aonair as na leasuithe caighdeánacha formheasta.

Níl athrú ar ainm an táisc gheografaigh faoi chosaint ná ar úsáid an ainm sin san áireamh sna leasuithe ar tugadh tuairisc orthu agus ar tugadh bunús leo. Ní dócha go scriosfar leo an nasc dá dtagraítear in Airteagal 5(2)(b), ná ní bheidh srianta nua ar mhargú an táirge dá bharr. Comhlíonann na leasuithe an sainmhíniú ar leasú caighdeánach dá bhrí sin.

An tásc geografach faoi chosaint, atá cláraithe faoi Rialachán (CE) Uimh. 1107/96 an 12 Meitheamh 1996, ní raibh sé i bhfoirm doiciméid aonair ach bhí leathán amháin ann a rinne achoimre ar an bpríomhfhaisnéis, lena n-áirítear údaráis inniúla an Bhallstáit, an grúpa iarratasóra, ainm an táirge, cineál an táirge agus tuairisc ar an tsonraíocht táirge. Dá bhrí sin, cuirtear an doiciméad aonair in ionad an doiciméid seo.

DOICIMÉAD AONAIR

“Volailles du Maine”

Uimh. AE: PGI-FR-0148-AM01- 28.9.2022

STFC ( ) TGFC (X)

1. Ainm(neacha)

“Volailles du Maine”

2. Ballstát nó tríú tír

An Fhrainc

3. Tuairisc ar an táirge talmhaíochta nó ar an mbia-earra

3.1. An cineál táirge

Aicme 1.1. Feoil úr (agus scairteach)

3.2. Tuairisc ar an táirge lena mbaineann an t-ainm in (1)

cuirtear “Volailles du Maine” i láthair i bhfoirm feoil amh, úr nó reoite:

— conablaigh (le scairteach nó gan é)

— gearrthacha

— páirteanna na ngearrthacha

— scairteach.

Is leis na finte agus na cineálacha a leanas iad:

— Gallus: sicín, poularde, cábún, mionchábún, cearc;

— Numida meleagris: éanlaith ghuine, cábún éanlaithe guine;

— Meleagris gallopavo: an Tuirc;

— Cairina moschata: lacha;

— Anser anser: gé.

Is éineoil í feoil “Volailles du Maine” agus gob steirnim sholúbtha (neamhchnámhaithe) aici atá oiriúnach do róstadh nó do fhriochadh i gcás éanlaithe clóis le hithe agus éineoil a bhfuil gob steirnim righin (cnámhaithe) aici atá oiriúnach do chócaireacht ghalstofa, leasú nó fiuchadh i gcás na gcearc.

Gnéithe “Volailles du Maine”:

— Bíonn cruth conablaigh maith orthu.

— Bíonn cnámha friotaíocha acu.

— Bíonn an fheoil méith, bíonn na brollaigh dea-fhorbartha, leathan, fada agus feolmhar, agus bíonn na cosa feolmhar, ach amháin i gcás na gcearc.

— Méid cumhdaigh saille: Cineál éanlaithe clóis Méid cumhdaigh saille Sicín, turcaí rósta, turcaí (gearrtha ina phíosaí) Ciseal saille tanaí ar an mbrollach, droim agus ar na ceathrúna Éanlaith ghuine Ciseal saille an-tanaí ar an mbrollach, droim agus ar na ceathrúna Cábún, mionchábún, poularde, cábún éanlaithe guine Ciseal saille tiubh ar an mbrollach, droim agus ar na ceathrúna Gé Ciseal saille measartha go tiubh ar an mbrollach, droim agus ar na ceathrúna Lacha Ciseal saille measartha ar an mbrollach, droim agus ar na ceathrúna Cearc Ciseal saille measartha ar an mbrollach, droim agus ar na ceathrúna

Comhlíonann “Volailles du Maine” na critéir cháilíochta a leanas:

— conablaigh: aicme A agus íosmheáchan: Íosmheáchan dí-innithe gan scairteach (g) Íosmheáchan cóirithe (g) Sicín 950 – 81 /84 lá 1 150 – 100 Lá 1 300 – 81 /84 lá 1 500 – 100 Lá Cearc 900 - Cábún 2 400 2 900 Mionchábún 1 600 2 000 Poularde 1 550 1 900 Éanlaith ghuine 800 1 100 Cábún éanlaithe guine 1 300 1 800 Turcaí rósta 2 300 – baineannaigh 3 100 – fireannaigh 2 700 – baineannaigh 3 600 – fireannaigh Turcaí (gearrtha ina phíosaí) 2 800 – baineannaigh 4 100 – fireannaigh - Lacha 1 250 – baineannaigh 2 300 – fireannaigh 2 900 – baineannaigh 1 600 – fireannaigh Gé 2 700 3 100

— gearrthacha agus píosaí gearrthacha: aicme A agus tógtha ó chonablaigh a chomhlíonann an t-íosmheáchan;

— scairteach (ae, eagaois, croí): sláine caomhnaithe, dath aonfhoirmeach.

3.3. Beatha (maidir le táirgí de thionscnamh ainmhíoch amháin) agus amhábhair (maidir le táirgí próiseáilte amháin)

Ní mór 70 % de ghránaigh agus de tháirgí díorthaithe a bheith sa bheatha a sholáthraítear ag céim ramhraithe éanlaithe clóis le hithe, a ríomhtar mar mheán ualaithe.

I gcás na gcearc, ní mór 60 % de ghránaigh agus de tháirgí díorthaithe agus 5 % de mhianraí a bheith sa bheatha.

3.4. Céimeanna sonracha sa táirgeadh nach mór dóibh tarlú sa limistéar geografach sainithe

Ní mór do na hoibríochtaí a leanas tarlú sa limistéar geografach: tógáil éanlaithe clóis.

3.5. Sainrialacha maidir le slisniú, grátáil, agus pacáistiú etc. an táirge dá dtagraíonn an t-ainm cláraithe

—

3.6. Sainrialacha maidir le lipéadú an táirge dá dtagraíonn an t-ainm cláraithe

Tá ainm “Volailles du Maine” agus siombail TGFC an Aontais Eorpaigh sa raon radhairc chéanna ar an lipéadú.

4. Sainmhíniú achomair ar an limistéar geografach

Sainmhínítear limistéar geografach “Volailles du Maine” de réir critéir aeráide agus staire. Tá na ranna Sarthe agus Mayenne sa limistéar chomh maith leis na réimsí máguaird óna dtaoscann abhantrach Abhainn Maine agus a craobh-aibhneacha: an Loir, Sarthe agus Mayenne, agus na sruthchúrsaí lena gceanglaítear le chéile iad.

— Ranna Sarthe (72) agus Mayenne (53) ina n-iomláine

— Eure-et-Loir (28): — Cantúin: Nogent-le-Rotrou. — Bardais: Authon-du-Perche, Beaumont-les-Autels, Béthonvilliers, Chapelle-Guillaume, Chapelle-Royale, Charbonnières Coudray-au-Perche, Frazé, Friaize, La Bazoche-Gouet, Le Thieulin, Les Autels-Villevillon, Les Étilleux, Luigny Miermaigne, Montigny-le-Chartif, Moulhard, Saint-Bomer.

— Indre-et-Loire (37): — Cantúin: Château-Renault, Langeais, Saint-Cyr-sur-Loire, Vouvray — Bardais: Neuillé-le-Lierre, Noizay, Tours (sa chuid atá taobh thuaidh den Loire amháin)

— Loir-et-Cher (41): — Cantúin: Montoire-sur-le-Loir, Perche, Vendôme — Bardais: Épiais, Oucques La Nouvelle, Rhodon

— Maine-et-Loire (49): — Cantúin: Angers, Angers 2, Angers 3, Angers 4, Angers 5, Angers 6, Angers 7, Beaufort-en-Anjou, Longué-Jumelles, Segré-en-Anjou Bleu, Tiercé — Bardais: Bécon-les-Granits, Champtocé-sur-Loire, Erdre-en-Anjou (réimse iarbhardas La Pouëze), Ingrandes-Le Fresne sur Loire, La Possonnière, Les Ponts-de-Cé (sa chuid atá taobh thuaidh den Loire amháin), Saint-Augustin-des-Bois, Saint-Georges-sur-Loire, Saint-Germain-des-Prés, Saint-Sigismond, Saumur (sa chuid atá taobh thuaidh den Loire amháin), Val d’Erdre Auxence

— Orne (61): — Cantúin: Alençon, Alençon 1, Alençon 2, Bagnoles de l’Orne Normandie, Bretoncelles, Ceton, Damigny, Écouves, L’Aigle, Mortagne-au-Perche, Tourouvre au Perche — Bardais: Aube, Aunou-sur-Orne, Avrilly, Bagnoles de l’Orne Normandie (limistéar d’iarbhardas Saint-Michel-des-Andaines), Beaufai, Beauvain, Belfonds, Boitron, Chahains, Chailloué, Champsecret Domfront en Poiraie, Écorcei, Fay, Godisson, Joué-du-Bois, L’Orée-d’Écouves, La Chapelle-près-Sées, La Chaux, La Ferrière-Béchet, La Ferté Macé, La Lande-de-Goult, La Motte-Fouquet, Le Bouillon, Le Cercueil, Le Champ-de-la-Pierre, Le Ménil-Scelleur, Les Monts d’Andaine, Lonlay-l’Abbaye, Lonlay-le-Tesson, Macé Magny-le-Désert, Mahéru, Méhoudin, Mortrée, Neauphe-sous-Essai, Rai, Rouperroux, Saint-Bômer-les-Forges, Saint-Brice, Saint-Clair-de-Halouze, Saint-Ellier-les-Bois, Saint-Gervais-du-Perron, Saint-Gilles-des-Marais, Saint-Martin-des-Landes, Saint-Martin-l’Aiguillon, Saint-Ouen-le-Brisoult, Saint-Patrice-du-Désert, Saint-Pierre-des-Loges, Saint-Sauveur-de-Carrouges, Saint-Symphorien-des-Bruyères, Sainte-Marguerite-de-Carrouges, Sainte-Marie-la-Robert, Sées, Tanville

5. Nasc leis an limistéar geografach

Bunaítear an nasc le tionscnamh TGFC “Volailles du Maine” ar thosca nádúrtha agus daonna i réigiún Maine as a dtagann táirgeadh éanlaithe clóis a bhfuil saintréithe sonracha ag baint leo (cearca, sicíní, turcaithe, lachain, éanlaith ghuine, poularde, cábúin agus géanna). Leis na saintréithe sin, cuireadh ar chumas an táirgthe cáil a bhunú agus a fhorbairt le himeacht ama.

Tá an limistéar geografach comhdhéanta de ranna Sarthe, Mayenne agus roinnt limistéar máguaird. Comhfhreagraíonn sé le cúige stairiúil Maine a bheag nó a mhór.

Is réigiún teagmhála agus aistrithe é limistéar geografach TGFC “Volailles du Maine” idir foirmíochtaí geolaíocha éagsúla. Is iad ithreacha aigéadacha a forbraíodh ar sceall Réamhchaimbriach saintréith na coda thiar, a chomhfhreagraíonn le himeall oirthear na Masaífe Armarcaí, agus tá sé beagán cnocach. Tá ithreacha níos doimhne le stóráil mhaith uisce ag an gcuid ó thuaidh atá ar fhána réidh. Comhfhreagraíonn an chuid sin le forluí na Masaífe Armarcaí le foirmíochtaí tánaisteacha Abhantrach Pháras agus is limistéar idirmheánach é a bhfuil ithreacha gainmheacha agus aolchloiche ann. Sa deisceart tá limistéar glárach ann de thionscnamh dlúthlíonra hidreagrafaigh nádúrtha timpeall craobh-aibhneacha Maine. Bíonn an airde idir 25 mhéadar agus 100 méadar go hiondúil. Tá Mont des Avaloirs 416 mhéadar ar airde agus is é an pointe is airde sa limistéar.

Dá bhrí sin, tá dhá phríomhchineál ithreach sa limistéar ina iomláine: ithreacha a mbíonn aigéad iontu agus atá oiriúnach d’fheirmeoireacht féarthailte nádúrtha, agus ithreacha cailcreacha atá oiriúnach do shaothrú gránaigh.

Is saintréith í an aeráid don limistéar geografach a bhíonn measartha agus rud beag aigéanach, a bhíonn báisteach réasúnta aonchineálach aige (650 mm/m2 go 800 mm/m2) agus athruithe séasúracha teoranta. Bíonn an mheánteocht mhíosúil aonfhoirmeach agus athraíonn sí idir 4 °C agus 18 °C. Bíonn an t-athrú teochta idir na séasúir agus idir lá agus oíche réasúnta íseal.

Tá an aeráid, lena mbaineann séimhe ghinearálta agus gan ach líon beag teagmhais adhaimsire mar shaintréith (gan athrú tobann i dteocht, i mbáisteach nó i solas na gréine) oiriúnach d’éanlaith chlóis a lán ama a chaitheamh faoin aer.

Tá líonra hidreolaíoch nádúrtha mór ag an limistéar geografach ina bhfuil trí phríomhabhainn: an Mayenne, an Sarthe agus a príomh-chraobh-abhainn, an Loir. Ráthaíonn siad soláthar uisce sa limistéar, gan baol ganntanais ann. Cumascann na haibhneacha chun an Maine a chruthú taobh ó thuaidh de Angers. Sreabhann an Maine isteach sa Loire, lena marcáiltear teorainn theas an limistéir.

Bhí limistéar geografach “Volailles du Maine” ina réigiún ilbheostoic go traidisiúnta lena n-áirítear éanlaith chlóis mar ghné lárnach. Coimeádtar traidisiúin tógála an limistéir seo fós agus is saintréith díobh, go háirithe, saineolas traidisiúnta a chuireann úsáid réimsí cearc i lár tógála éanlaithe clóis. Le linn na tréimhse ramhraithe, déanann na táirgeoirí réimsí cearc leathana féarmhara ar fáil do rochtain na n-éan ó 9.00 go dtí titim na hoíche. Beathaíonn na n-éan le gránaigh go príomha. Tá céim chríochnaithe ann freisin le haghaidh éanlaithe clóis féiltiúla agus sicíní atá níos mó ná 100 lá d’aois.

Chomh luath le 1960, bhí tógálaithe in Abhantrach Maine i measc cheannródaithe na cáilíochta éanlaithe clóis. Tharraing siad suas sonraíochtaí táirge, a seiceáladh ag comhlacht neamhspleách, le haghaidh na speiceas éanlaithe clóis éagsúil chun riachtanais na dtomhaltóirí uirbeacha a bhí ag lorg éanlaith chlóis saor-raoin ar ardchaighdeán a chomhlíonadh agus chuir siad dhá tháirge leis cúpla scór bliain níos déanaí: cábúin éanlaithe guine agus mionchábúin. An tráth sin féin, bhí oibleagáid sa tsonraíocht táirge le haghaidh “Volailles du Maine” cead amach faoin aer a thabhairt d’éan.

Thairis sin, cuirtear méid beag na bhfeirmeacha agus an líon teoranta éan ar chumas na bhfeirmeoirí nasc a choimeád idir daoine agus ainmhithe. Cosúil lena réamhtheachtaithe, tá an t-eolas ag na tógálaithe inniu is gá chun bainistíocht cheart a dhéanamh ar na feirmeacha. Leis an taithí sin, a fuarthas i gcaitheamh na mblianta, bhíothas in ann táirgeadh éanlaithe clóis ar ardchaighdeán a choimeád san fhadtéarma, agus an tráth céanna bhíothas in ann é a fhorbairt agus a chur ar aghaidh chun ionchais áirithe ar thaobh na sochaí a chur san áireamh amhail leas ainmhithe.

Ar an gcaoi sin tairbhíonn “Volailles du Maine” de thacar tosca nádúrtha lena gcuirtear ar a gcumas réimsí cearc faoin aer a úsáid agus a thaiscéaladh go hiomlán.

Tugann an tír-raon beagán cnocach agus na hithreacha a thriomaíonn go mall go ginearálta agus a bhíonn aigéadach do réimsí cearc atá éasca le taiscéaladh, a chuireann ar chumas na n-éan bia breise a aimsiú amhail féar, ach cuiteoga nó feithidí a bhíonn ann sna réimsí cearc chomh maith.

Uisce, a thagann ó bháisteach ach ón líonra hidreagrafach chomh maith, bíonn a dhóthain ann le linn na bliana agus is féidir dá bharr sin barr agus gránach a tháirgeadh go tráthrialta, a bhíonn mar bhunús stairiúil do-athraithe na beatha a thugtar do “Volailles du Maine”. Thairis sin, leis an acmhainn uisce thráthrialta sin éascaíodh agus éascaítear fós plandaí ilbhliantúla amhail crainn agus fálta sceach a bhunú, an dara ceann ag spreagadh na n-éan a réimsí cearc a thaiscéaladh. Cuirtear ar fáil leo tearmann le haghaidh na réimsí cearc agus cosaint in aghaidh creachadóirí féideartha.

Leis an aeráid mheasartha, beagán aigéanach, cuirtear fás féir chun cinn i gcaitheamh na bliana agus ligeann sé do na héin a ligean amach, cibé séasúr atá ann, ó 9.00 go dtí titim na hoíche.

Bíonn cruth maith cnámha friotaíocha, feoil mhéith, brollaigh a bhíonn dea-fhorbartha, leathan, fada agus feolmhar agus cois feolmhara (cé is moite de chearca maidir leis an dara critéar) ag gach speiceas de “Volailles du Maine”.

Leis an méid cumhdaigh saille is féidir na rudaí a leanas a tháirgeadh:

— sicíní agus turcaithe a bhfuil ciseal saille tanaí ar a mbrollach, a ndroim agus ar a gceathrúna;

— éanlaith ghuine a bhfuil ciseal saille an-tanaí ar a brollach, a droim agus ar a ceathrúna;

— cábúin, mionchábúin, poularde agus cábúin éanlaithe guine a bhfuil ciseal saille tiubh ar a mbrollach, ar a ndroim agus ar a gceathrúna;

— géanna a bhfuil ciseal saille measartha go tiubh ar a mbrollach, ar a ndroim agus ar a gceathrúna;

— lachain agus cearca a bhfuil ciseal saille measartha ar a mbrollach, ar a ndroim agus ar a gceathrúna.

Bíonn conablaigh a bhfuil goba steirneam solúbtha (neamhchnámhaithe) acu ag sicíní, turcaithe, éanlaith ghuine, cábúin, mionchábúin, poularde, cábúin éanlaithe guine, géanna agus lachain “Volailles du Maine” agus bíonn conablaigh a bhfuil goba steirneam righne (cnámhaithe) acu ag cearca “Volailles du Maine”.

Tá saineolas thógálaithe Maine bunaithe ar:

— thréithchineálacha a úsáid a fhásann go mall lenar féidir tógáil fhada;

— bhainistíocht bharrfheabhsaithe réimsí cearc a spreagann dálaí aeráide agus comhshaol seachtrach fabhrach na héin dul amuigh;

— bheatha gránachbhunaithe a úsáid.

Is ar na seanmhodhanna feirmeoireachta sin, a úsáidtear fós, a bhfuil cáil “Volailles du Maine” bunaithe.

Mhol go leor scríbhneoirí (Racine, Scarron) agus gastranómairí (Grimaud de la Reynière, Brillat-Savarin) cáilíocht “Volailles du Maine”. Is mar a leanas a scríobh Racine, ar scríbhneoir Francach mór le rá é, in Les Plaideurs in 1668: “Gur ith sé cábún maith Maine ansin”, ach ní féidir cáilíocht na gcearc, na gcearc gránaigh, na dturcaithe, na ngéanna, etc. a shárú. Luaigh Louis XIV, Colbert agus Madame de Sévigné an taitneamh a bhain siad as na táirgí.

San 18ú agus sa 19ú céad, b’ionann cáil “Volailles du Maine” agus cáil “Volailles de Bresse”, i bhfianaise na dtagairtí stairiúla.

Idir na 1950idí agus na 1980idí, bhí go leor margaí beo i réigiún Maine, arbh iad Le Mans, La Flèche, Loué agus Château-Gontier na cinn ba mhó díobh. Tharraing na margaí, a raibh ardmheas orthu, ceannaitheoirí ó gach cearn den Fhrainc ach ó thíortha comharsanacha amhail an Bheilg freisin.

Bíonn táirgeadh éanlaithe clóis ar réimsí cearc i réigiún Maine fós ina chúis le 20 % de luach táirgthe talmhaíochta an réigiúin agus thart ar 20 % de tháirgeadh éanlaith chlóis Fraincise a bhfuil ardcháilíocht agus lipéid tionscnaimh ag baint leo, a fhágann gurb é ceann de na limistéir táirgthe is mó sa tír.

Tagairt d’fhoilsiú na sonraíochta táirge

https://info.agriculture.gouv.fr/gedei/site/bo-agri/document_administratif-78268bb4-b7f5-43e3-878e-b93def80193d

(1) IO L 179, 19.6.2014, lch. 17.